《念奴娇》
宋代·佚名

欢声雷动，问邦民，知道君候生日。欲把天文占好事，夜半遥瞻南极。耿耿三台，寒光相射，瑞采连珠壁。自今以始，我公眉寿千亿。
见说燕寝香凝，旌旗微动，猎猎薰风入。收拾乾坤生长意，留向人间敷锡。预约明年，难兄难弟，同侍虞琴侧。坐令仁寿，八荒开此寿域。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。